Pošehhonje rajoon
Pošehhonje rajoon (vene keeles Пошехонский район) on 2. järgu haldusüksus (munitsipaalrajoon) Venemaal Jaroslavli oblasti põhjaosas. Rajooni keskus on Pošehhonje linn. Rajoon piirneb põhjas Vologda oblasti, idas Pervomaiski rajooni, kagus Danilovi rajooni, lõunas Tutajevi rajooni, edelas Rõbinski rajooni ja läänes Rõbinski veehoidlaga. Rajooni pindala on 4383 km², millega on see pindalalt Jaroslavli oblasti suurim rajoon. Elanike arv oli 2010. aasta rahvaloenduse järgi 14 292. 2002. aastal oli elanikke 18 209 ja 1989. aastal 22 734.